Հայկական բանակը շուտով հանդիպում է Հայաստանի սահմանին հասած պարսկական բանակին: Սահմանագլխին էլ` Գանձակի մոտ, Վասակ սպարապետը որոշում է գրոհել հակառակորդի վրա: Թեև պարսկական բանակի ոչ բոլոր զորամասերն էին հասցրել կենտրոնանալ ռազմական գործողությունների թատերաբեմում, սակայն հակառակորդն ավելի մեծաթիվ էր: Այդուհանդերձ, չդիմանալով հզոր գրոհին` պարսկական բանակը ծանր պարտություն է կրում և նահանջում: